b"\n_START_ARTICLE_\nDesastre miner de Soma\n_START_SECTION_\nAntecedents\n_START_PARAGRAPH_\nEls accidents miners s\xc3\xb3n freq\xc3\xbcents a Turquia a causa de les males condicions de seguretat. Segons les estad\xc3\xadstiques oficials, des del 1941 han mort m\xc3\xa9s de 3000 miners a les mines de carb\xc3\xb3 de Turquia. Fins llavors, l'accident m\xc3\xa9s mort\xc3\xadfer a Turquia havia ocorregut a Zonguldak (a la regi\xc3\xb3 de la Mar Negra) el 1992, quan hi van morir 263 treballadors._NEWLINE_A finals de 2013, els miners turcs havien protestat per les males condicions de seguretat a les mines. El Partit de la Just\xc3\xadcia i el Desenvolupament del primer ministre Recep Tayyip Erdo\xc4\x9fan havia rebutjat el 29 d'abril de 2014, dues setmanes abans de l'accident, una moci\xc3\xb3 presentada pel partit opositor per investigar les condicions de seguretat a la mina de Soma.\n_START_SECTION_\nEsfor\xc3\xa7os de rescat\n_START_PARAGRAPH_\nUn total de 787 miners estaven treballant a dins de la mina el 13 de maig de 2014 quan es va produir l'explosi\xc3\xb3. El 14 de maig ja s'havien rescatat poc m\xc3\xa9s de 300 miners. Les quadrilles de rescat van actuar immediatament dins de les seves possibilitats, bombejant oxigen pels eixos que arribaven al fons de la mina i aix\xc3\xad poder ajudar una mica m\xc3\xa9s als miners atrapats. Tot i que hi havia dues sortides de les mines, les quadrilles de rescat nom\xc3\xa9s van poder fer-ne servir una, ja que l'altra estava encallada amb cossos de miners. El rescat es va donar per acabat el 18 de maig de 2014, quan es van rescatar els dos \xc3\xbaltims cad\xc3\xa0vers que quedaven a la mina de carb\xc3\xb3. Un total de 485 miners van sobreviure l'accident.\n_START_SECTION_\nReaccions\n_START_PARAGRAPH_\nEl govern turc va decretar tres dies de dol nacional per les v\xc3\xadctimes, i nombroses autoritats van enviar els seus condols, entre els quals Ban Ki-moon, Herman Van Rompuy, Joachim Gauck, Vlad\xc3\xadmir Putin, David Cameron i Mariano Rajoy. El papa Francesc va demanar resar pels miners del desastre de Turquia._NEWLINE_Les reaccions no es van fer esperar, i la poblaci\xc3\xb3 es va aixecar en protesta argumentant que l'accident es podia haver previngut si les autoritats haguessin revisat les condicions de seguretat de la mina, i si les lleis sobre la protecci\xc3\xb3 de les mines fossin m\xc3\xa9s estrictes. El 16 de maig de 2014 la policia de Soma va fer servir gasos lacrim\xc3\xb2gens, canons d'aigua i perdigons contra els manifestants que van protestar per la resposta del govern.n total del 485 mineros sobrevivieron la cat\xc3\xa1strofe."